# metadata.dc.description.abstract[].value
La malaltia fibroquística de la mamella o mastopatia fibroquística és un terme vague que pretén definir clínicament una síndrome constituïda per una nodularitat mamària palpable poc delimitada, d'extensió diversa, freqüentment bilateral i acompanyada de mastàlgia, particularment evident en el període premenstrual. En aquest context es tracta, per tant, d'un diagnòstic clínic, i és la malaltia benigna més freqüent de la mamella. Sovint, es presenta com un problema difícil de resoldre definitivament, amb tendència a la cronicitat, i que amb més o menys severitat es presenta en el 50 % de dones en edat reproductiva. Cal tenir en compte que la nodularitat palpable pot atribuir-se, en diversa mesura, a un procés fisiològic condicionat hormonalment. Si es considera com una malaltia o com un canvi fisiològic és un debat que solament es pot resoldre en cada cas individual, mitjançant l'aplicació de determinades exploracions auxiliars, i el diagnòstic de benignitat, amb absoluta certesa, depèn de l'estudi histològic.

# metadata.dc.publisher[].value
Acadèmia de Ciències Mèdiques i de la Salut de Catalunya i de Balears

# metadata.dc.rights[].value
(c) Fortuny, A. (Fortuny Estivill), 1988

# metadata.dc.source[].value
Articles publicats en revistes (Fonaments Clínics)